open-index/open-wikipedia-markdown huggingface dataset:
Последниот круг во Монца

**„Последниот круг во Монца“** (српскохрватски: *Последњи круг у Монци*) — југословенски филм од 1989 година, во режија на Аца Бошковиќ. Главните улоги ги играат: Драган Николиќ, Весна Станојевиќ, Предраг Ејдус, Оливера Марковиќ и Данило Бата Стојковиќ.

## Синопсис
Филмот претставува приказна за еден криминалец, Урош, наречен Урке, кој минува седум години в затвор поради грабеж. Тој е вечен бунтовник, незадоволен од системот и од луѓето кои го опкружуваат, човек кој ја бара својата правда. Како член на белградската мафија, по еден неуспешен грабеж, Урке е предаден и повторно завршува в затвор. Сепак, успева да избега, а потоа мора да ја напушти земјата, заедно со двете личности кои единствено го сакаат: мајка му и девојката. Заминува во Италија, каде се одмаздува за предавството по што станува шеф на сите југословенски мафијаши во Италија. Така, најпосле, Урке доаѓа до слава и богатство, но не и до љубов. Откако завршува една голема работа на трката во Монца, тој, сепак, нема да го види последниот круг на трката.

## Наводи

## Надворешни врски
* 

Категорија:Филмови од 1989 година
Категорија:Југословенски филмови
Категорија:Српски филмови
Категорија:Криминалистички филмови
Категорија:Филмови на српски јазик
Категорија:Филмови на српскохрватски јазик
Категорија:Филмови на Аца Бошковиќ
Категорија:Филмови со Драган Николиќ
Категорија:Филмови со Весна Станојевиќ
Категорија:Филмови со Предраг Ејдус
Категорија:Филмови со Оливера Марковиќ
Категорија:Филмови со Данило Бата Стојковиќ
Категорија:Филмови со Јосиф Татиќ
Категорија:Филмови со Драган Максимовиќ
Категорија:Филмови со Горан Султановиќ
Категорија:Филмови со Данило Лазовиќ
Категорија:Филмови со Миодраг Крстовиќ
Категорија:Филмови со Душица Жегарац
Категорија:Филмови со Петар Краљ
Категорија:Филмови со Бранко Цвејиќ
Категорија:Филмови со Сања Радмиловиќ
Категорија:Филмови со Љубомир Ќипраниќ
Категорија:Филмови со Никола Ѓуричко
Категорија:Филмови со Јелена Жигон
Категорија:Филмови со Михајло Бата Паскаљевиќ
Категорија:Филмови на Београд филм
Категорија:Филмови чие дејствие се одвива во Италија
Категорија:Филмови чие дејствие се одвива во Белград
Мевот на еден архитект

**„Мевот на еден архитект“** (англиски: *Belly of an Architect*) — италијанско-британски филм од 1987 година, режиран од Питер Гринавеј (Peter Greenaway), кој е автор и на сценариото. Главните улоги ги играат: Брајан Денехи (Brian Dennehy) и Клои Веб (Chloe Webb). Филмот бил номиниран за наградата „Златна палма“ на Канскиот фестивал.

## Синопсис
Познатиот американски архитект Сторли Краклајт (го игра Денехи) доаѓа во Рим за да организира голема изложба за својот омилен архитект Етјен-Луј Буле. Додека патуваат со возот, Клои конечно забременува откако претходно имала неколку спонтани абортуси. За време на престојот во Рим, Краклајт е опседнат со изложбата и целосно ја занемарува сопругата (ја игра Веб), која си наоѓа љубовник. Истовремено, Краклајт страда од големи болки во стомакот, проследени со често повраќање. Љубовникот на неговата сопруга е задолжен да обезбеди финансии за изложбата, но отј прави финансиски малверазации. Во меѓувреме, тој оди на лекарски преглед и се утврдува дека има рак на желудникот. Најпосле, тој е отстранет од организацијата на изложбата, а неговата сопруга го напушта и се сели кај љубовникот. На денот на отворањето на изложбата, Краклајт влегува тајно во споменикот на Виктор Емануел, а потоа се фрла низ прозорецот.

## Наводи

Категорија:Британски филмови
Категорија:Италијански филмови
Категорија:Филмови на англиски јазик
Категорија:Филмови од 1987 година
Категорија:Филмови на Питер Гринавеј
Категорија:Филмови со Брајан Денехи
Категорија:Филмови со Клои Веб
Категорија:Филмови чие дејствие се одвива во Рим
Non parum animus noster

[мини| [Папа Александар III|Папата Александар III.]]
***Non parum animus noster*** (во превод: Не ни е мал умот) ― папска була издадена од папата Александар III или на 11 септември 1171 или 1172 година за да ги промовира Северните крстоносни војни против „паганските“ Естонци и Финци. Било упатено до владетелите и народите на териториите во денешните Данска, Шведска и Норвешка и започнува со опис на заканата што ја претставуваат Естонците. Александар изјавил:*Ние сме длабоко вознемирени и многу загрижени кога слушаме дека дивите Естонци и другите пагани во тие краишта се креваат и се борат против Божјите верници и оние кои се трудат за христијанската вера и се борат против доблеста на христијанското име. ... да се препашите, вооружени со небесно оружје и со силата на апостолските опомени, храбро да ја браните вистината на христијанската вера и насилно да ја проширите христијанската вера.*Александар понатаму им ветил попустливост и едногодишно простување на гревот на оние кои се бореле против незнабошците. Оние кои загинаа во оваа крстоносна војна ќе добијат целосно уживање:*Имајќи доверба во Божјата милост и заслуги на [[Апостоли|апостолите]] [[Апостол Петар|Петар]] и [[Апостол Павле|Павле]], на оние кои силно и великодушно се борат со овие често споменати пагани им признаваме едногодишно простување на гревовите за кои тие се исповедале и добиле [[покајание]] како што сме навикнати да им даваме на оние што одат во [[Исус Христос|Господовиот]] гроб.* *На оние кои ќе загинат во оваа борба им даваме простување на сите нивни гревови, доколку добиле покајание.*Единствената копија од булата што преживеала е во писмата на Петар од Сел.

## Наводи

Категорија:Северна крстоносна војна
Категорија:Папски були од 12 век
Категорија:Документи од папата Александар III
Divina dispensatione

[мини| [Папа Евгениј III|Папата Евгениј III.]]
***Divina dispensatione*** ― името на двете папски бул издадени од папата Евгениј III. Првата била издадена на 5 октомври 1146 година до свештенството во Италија, повикувајќи ги Италијанците да се приклучат на Втората крстоносна војна. Втората била издадена на 11 април 1147 година во Троа и повикала на Вендската крстоносна војна против паганските Словени. Во втората била Евгениј изјавил:Некои од вас, сепак, сакаат да учествуваат во толку свето дело и награда и планираат да одат против Словените и другите незнабожци што живеат на север и да ги потчинат, со Господова помош, на христијанската религија. Ние внимаваме на посветеноста на овие луѓе и на сите оние кои не го прифатија крстот за одење во Ерусалим и кои решија да тргнат против Словените и да останат во духот на посветеноста на таа експедиција, како што е пропишано. го даваме истото простување на гревот...и истите временски привилегии како и на крстоносците во Ерусалим.

## Наводи

Категорија:Папски були од 12 век
Категорија:Документи од папата Евгениј III
Категорија:Вендска крстоноска војна
Њутнова права

мини| се колинеарни. Правата на која лежат се вика Њутнова права
Во Евклидовата геометрија, **Њутнова права** е правата која ги поврзува средните точки на двете дијагонали во конвексен четириаголник во кој има најмногу две паралелни страни.

## Својства
Отсечките  и  кои ги поврзуваат средните точки на спротивните страни (бимедијаните) на конвексен четириаголник се сечат во точка која лежи на Њутновата права. Оваа точка  ја преполовува отсечката  која ги поврзува средишните точки на дијагоналите.

Од теоремата на Ан (Пјер-Леон Ан) и нејзината обратна теорема, секоја внатрешна точка *P* на Њутновата права на четириаголник  има својство дека

: P(\triangle ABP) + P(\triangle CDP) = P(\triangle ADP) + P(\triangle BCP),

каде  ја означува плоштината на триаголникот  .

Ако четириаголникот е тангентен, тогаш центарот на впишаната кружница исто така лежи на оваа права.

## Поврзано
* Комплетен четириаголник
* Њутнова теорема (четириаголник)
* Њутн-Гаусова права

## Наводи

Категорија:Четириаголници
Њутнова теорема (четириаголник)

мини|''P'' лежи на Њутновата права ''EF''

Во Евклидовата геометрија, **Њутновата теорема** вели дека во секој тангентен четириаголник освен кај ромб, центарот на кружницата лежи на Њутновата права.

Нека *ABCD* е тангентен четириаголник со најмногу еден пар паралелни страни. Понатаму, нека *E* и *F* се средишните точки на неговите дијагонали *AC* и *BD* и нека *P* е центарот на неговата кружница. Во таквата конфигурација, точката P се наоѓа на Њутновата права - правата *EF* која ги поврзува средишните точки на дијагоналите.

Тангентен четириаголник со два пара паралелни страни е ромб. Во овој случај и средните точки и центарот на кружницата се совпаѓаат и по дефиниција тогаш Њутновата права не е определена.

Њутновата теорема лесно може да се изведе од теоремата на Ане имајќи предвид дека во тангентните четириаголници комбинираните должини на спротивните страни се еднакви (Теорема на Пито: a+c=b+d). Сега, според теоремата на Ан, која кажува дека збирот на плоштините на спротивните триаголници *PAD* и *PBC* и збирот на плоштините на триаголниците *PAB* и *PCD* се еднакви, доволно е за доказ дека *P* лежи на *EF*. Ако *r* е радиусот на впишаната кружница, тогаш *r* е и висината на сите четири триаголника.

: \begin{align}
     &P(\triangle PAB)+P(\triangle PCD) \\[5pt]
    ={}&\tfrac{1}{2}ra+\tfrac{1}{2}rc=\tfrac{1}{2}r(a+c) 
\\[5pt]
    ={}&\tfrac{1}{2}r(b+d)=\tfrac{1}{2}rb+\tfrac{1}{2}rd \\[5pt]
    ={}&P(\triangle PBC)+P(\triangle PAD)
\end{align}


Категорија:Теореми за четириаголници и кружници
Карловачка митрополија

**Карловачката митрополија** била независна и самоуправна православна митрополија во Хабсбуршката Монархија, и пред крајот на своето постоење, во Кралството на Србите, Хрватите и Словенците. Името го добила по своето долгогодишно седиште во Сремски Карловци. На почетокот имала автономен статус во рамките на Пеќската патријаршија, а после нејзиното укинување Вселенската патријаршија преќутно ја признала за потполно независна и самоуправна.

мини|лево|Соборната црква Св. Никола во Сремски Карловци, изградена од 1758 до 1762
Од 1848 до 1920 митрополитот карловачки почесно ја носел титулата патријарх српски, која Вселенската патријаршија не ја признавала. Последен митрополит, од 1907 до 1913, бил Лукијан Богдановиќ. По неговата смрт, митрополитскиот престол останал празен последните седум години од неговото постоење. Во 1920 година, Карловачката митрополија била споена со останатите црковни области во Кралството СХС во единствена Српска патријаршија.

Иако долго време била отсечена од Пеќската патријаршија, Карловачката митрополија успеала да опстане, па дури и да ја надживее. Со својата работа придонела за зачувување на православието и единството на српскиот народ.

Категорија:Историја на Војводина
Категорија:Историја на Срем
Епидемија (филм од 1987)

**„Епидемија“** (*Epidemic*) – филм на режисерот Ларс фон Триер од 1987 година. Главните улоги ги играат: Ларс фон Трир, Нилс Ворсел и Удо Кир. Филмот претставува втор дел од трилогијата „Европа“.

## Синопсис
Еден режисер (го игра фон Трир) и еден сценарист (го игра Ворсел) имаат примено порачка за сценарио. Рокот кога треба да го достават сценариото се ближи, а тие немаат никаква идеја. Инспирирани од епидемијата на чума во средниот век, тие одлучуваат да напишат сценарио за филм за ширењето на измислена епидемија. Работејќи на сценариото, тие не забележуваат дека околу нив навистина се шири епидемија. Најпосле, сценариото е завршено и тие канат група луѓе на вечера, а токму тогаш излегуваат ан видело симптомите на болеста.

## Наводи
Категорија: Дански филмови
Категорија: Експериментални филмови
Категорија: Филмови од 1987 година
Категорија: Филмови на дански јазик
Категорија: Филмови на англиски јазик
Категорија:Филмови на Ларс фон Триер
Категорија:Филмови со Ларс фон Триер
Категорија:Филмови со Удо Кир
Категорија:Филмови со Нилс Ворсел
Категорија:Филмови за болести
Службена положба

**„Службена положба“** (српски: *Службени положај*) — југословенски филм од 1964 година, во режија на Фадил Хаџиќ. Главните улоги ги играат: Воја Мириќ, Оливера Марковиќ, Милена Дравиќ и Стево Жигон. 

## Синопсис
Во филмот е прикажана полемиката во една редакциска соба во врска со работата на еден комбинат. Неколку службеници во комбинатот применуваат демагошки форми на раководење за да остварат лична материјална корист. Низ приказот на нивните активности се откриваат причините за незаконските појави, проневерите и личните драми што се случуваат во претпријатието. Шивачката Марија (ја игра Марковиќ), која е на чело на самоуправната организација, открива дека комерцијалнито директор Радман (го игра Мириќ) и финансискиот директор Јовиќ (го игра Потокар) извршиле проневера. Таа му кажува на главниот директор Бошњак, кој е чесен функционер и поранешен партизан. Меѓутоа, Радман го уценува Бошњак користејќи го тоа што личниот автомобил на директорот е купен на трошок на претпријатието, па така и тој е компромитиран. Младата рааботничка Зора (ја игра Дравиќ), која Радман неодамна ја завел, ја согледува неговата нечесност и почнува повеќе да го цени возачот Драгец (го игра Бобан), кој се интересира за неа.

## Наводи

## Надворешни врски
* 

Категорија:Југословенски филмови
Категорија:Црно-бели филмови
Категорија:Филмови на Фадил Хаџиќ
Категорија:Филмови со Воја Мириќ
Категорија:Филмови со Оливера Марковиќ
Категорија:Филмови со Милена Дравиќ
Категорија:Филмови со Стево Жигон
Категорија:Филмови со Лојзе Потокар
Категорија:Филмови со Семка Соколовиќ-Берток	
Категорија:Филмови со Божидар Бобан
Категорија:Филмови со Младен Шермент
Категорија:Филмови со Петар Баниќевиќ
Категорија:Филмови со Стево Жигон
Категорија:Филмови со Илија Џувалековски
Категорија:Филмови со Аленка Ранчиќ
Категорија:Филмови со Зденка Трах
Категорија:Филмови со Антун Налис
Категорија:Филмови со Миња Николиќ
Категорија:Филмови со Нада Суботиќ
Категорија:Филмови на српскохрватски јазик
Категорија:Филмови од 1964 година
Категорија:Филмови на Авала филм
Тетивен четириаголник

десно|мини|263x263пкс| Сл. 1 Општ случај на тетивен четириаголник
**Тетивен четириаголник** — четириаголник околу кој може да се опише кружница. Со други зборови, четириаголникот е тетивен ако сите негови темиња се точки на една кружница. Името тетивен доаѓа од тоа што секоја страна на таков четириаголник е тетива во тој круг.

Тетивни четириаголници се: квадрат, правоаголник и рамнокрак трапез. Делтоидот е тетивен ако има два прави агли.

Четириаголници за кои со сигурност знаеме дека околу нив не може да се опишат кружници (не се тетивни) се паралелограмот и ромбот.

Основно својство на тетивен четириаголник:

: Четириаголникот е тетивен ако и само ако симетралите на неговите страни се сечат во една точка.

Исто така важна е особината:

: Четириаголник е тетивен ако и само ако збирот на секои два спротивни агли е еднаков на 180° (спротивните агли се суплементни).

десно|мини|258x258пкс| Сл. 2 Односи меѓу аглите во тетивен четириаголник

: \, \alpha + \gamma = 180^\circ 

: \, \beta + \delta = 180^\circ 

што може да се види од сликата на која се прикажани централниот и периферниот агол над дијагоналата. (сл. 2) Од ова произлегува дека секој четириаголник што има два спротивни прави агли е тетивен.

Четириаголник во кој може истовремено да се впише и опише кружница се нарекува тангентно-тетивен четириаголник или двоцентричен четириаголник.
мини| Сл. 3 примери

## Некои својства на тетивниот четириаголник
Површината на тетивен четириаголник со страни a,\,b,\,c,\,d може да се изрази со помош на полуобемот s\,, при што

: s = \frac{a+b+c+d}{2}

со формула наречена Брамагуптина формула:

: P = \sqrt{(s-a) (s-b) (s-c) (s-d)}

или со формулата во која се појавуваат страните на четириаголникот и полупречникот на опишаната кружница R\,

: P=\frac{1}{4R}\sqrt{(ab+cd)(ac+bd)(ad+bc)} .

Ако дијагоналите на овој четириаголник се e\, и \,f (сл. 1), тогаш површината може да се изрази со формулите

: P = \frac{e \cdot (ab+cd)}{4R} = \frac{f \cdot (ad+bc)}{4R} ,

каде дијагоналите се пресметуваат со формулите

: e = \sqrt{\frac{(ac+bd)(ad+bc)}{ab+cd}} и f = \sqrt{\frac{(ab+cd)(ac+bd)}{ad+bc}}  .

Дијагоналите на тетивниот четириаголник се сечат во точка P\, (сл. 1), а односот помеѓу деловите на дијагоналата се изразува со формулата \overline{AB}\cdot\overline{CD}+\overline{BC}\cdot\overline{DA} = \overline{AC}\cdot\overline{BD} .

; Птоломејова теорема
: Ако a,\,b,\,c,\,d се страниците, а e\, и \,f дијагоналите на тетивниот четириаголник, тогаш е

ef = ac+bd\, .

## Поврзано
* Тангентен четириаголник
* Тетивно-тангентен четириаголник

## Наводи

Категорија:Многуаголници
Категорија:Четириаголници
Бенс Џонсова белковина

мини|Бенс Џонс протеински кристал
**Белковините на Бенс Џонс** се белковини (белковини) кои се излачуваат во урината кај одредени болести (познати како Бенс Џонс протеинурија). Биохемиски се работи за лесни ланци на имуноглобулин во слободна форма (не како дел од структура на целосен имуноглобулин). Причина е болест кај која се произведуваат големи количини на белковини (имуноглобулини) со лесни ланци.

Лесните ланци на имуноглобулините имаат релативно мала молекуларна тежина, така што можат да поминат низ гломеруларниот филтер во бубрезите и последователно да се реапсорбираат од страна на клетките на проксималниот тубулус каде последоватлно и се разградуваат. Во случај кога нивната концентрацијата го надминува капацитетот за реабсорпција или ако реапсорпцијата во проксималниот тубулус е нарушена, тие можат да се појават и да се детектираат во урината.

Причината за појава на Бенс-Џонс-белковините во урината е најчесто мултипен миелом, малигно заболување на плазма клетките. Се работи за т.н. моноклонално заболување, каде слободните лесните ланци произведени од овие плазма клетки се сите од ист тип - или „ капа “ или „ ламбда “.

Белковините со лесни ланци може да се депонираат во различни органи во форма на полукристални структури наречени амилоид. Примарно засегнат орган е бубрегот, што доведува до функционално нарушување (бубрежна инсуфициенција). Ова може да напредува до целосна функционална инсуфициенција на бубрезите (хронична бубрежна инсуфициенција ).

Бенс-Џонс-белковините може да се детектираат во урината со голем број тестови, на пример SDS-PAGE, имунофиксација, имуноелектрофореза или определување на слободен лесен синџир .

## Наводи


Категорија:Бубрежни заболувања
Категорија:Антитела
Мерал Мендерес

**Мерал Мендерес** (1933 – 27 декември 2011) била турски оперски сопран.

## Раниот живот
Мерал Мендерес е родена во Кушадаси во провинцијата Ајдин, западна Турција во 1933 година. Своите први часови по пеење ги земала од Мунир Џејхан на Општинскиот конзерваториум во Истанбул. Понатаму се школувала во новоформираното оперско студио. Таа била менторирана од странски и турски ушители по пеење.

## Кариера
Мендерес дебитирала на сцената на 19 март 1960 година настапувајќи во операта *[[Тоска (опера)|Тоска]]* од Џакомо Пучини поставена во градската опера на Истанбул основана во 1959 година. Нејзината следна изведба била во операта *[[Мадам Батерфлај]]* од Пучини. Нејзините понатамошни улоги биле како Сантуца во *[[Кавалерија рустикана]]* од Пјетро Маскањи и во *Боемот* од Пучини. Во „*Турандот“* на Пучини, поставена во Анкара, таа ги играла и принцезата Турандот и робинката Лиу. Настапувала во опери како *Магбет* од Џузепе Верди, улогата на Антонија во *[[Хофманови приказни]]* од Жак Офенбах, *[[Бал под маски (Верди)|Бал под маски]]* од Верди, *Разменетата невеста* од Беджих Сметана и *[[Трубадур (опера)|Трубадур]]* од Верди.

Била позната како сопран со природен и звучен глас во највисокиот вокален опсег и една од првите оперски пејачки во републиканската ера. На сцената настапувала речиси триесет години.

Во 2010 година, Мендерес била почестена за 50-годишнината од основањето на Истанбулската опера со „Наградата за уметност“ доделена од Ренгим Ѓокмен, генералниот директор на Турската државна опера и балет.

## Смрт
Мерал Мендерес починала на 78-годишна возраст во нејзиниот дом во Малтепе, Истанбул на 27 декември 2011 година. Таа била погребана на гробиштата Кучукјали по комеморативната церемонија одржана во оперската куќа Суреја и верската погребна служба во џамијата Малтепе Меркез.

## Наводи

Категорија:Починати во 2011 година
Категорија:Родени во 1933 година
Категорија:Статии со извори на турски (tr)
Категорија:CS1-грешки: недостасува списание
Категорија:Оперски пејачки
Џејмс Херст (сценарист)

мини|Џејмс Харст во 2008 година.
**Џејмс Херст** е писател/креатор/продуцент на телевизиски серии со искуство во сценариска драма и хумористични серии во Канада. Тој ја започнал својата кариера со тинејџерската драмска серија *[[Деграси: Следната генерација]]* (CTV и TeenNick), пишувајќи триесет епизоди и станувајќи главен директор на петата и шестата сезона. Тој продолжил да пишува/продуцира многу серии, вклучувајќи ги Flashpoint (CTV и CBS), Being Erica (CBC и Soapnet), Софи (CBC), Тод и Книгата на чистото зло (Space) и неодамна The Listener (CTV & Fox International). Како креатор, Џејмс го разви концептот и го напиша пилотот за тинејџерската музичка драма Instant Star (CTV & Teen Nick). Заедно со романописецот Ендрју Пајпер, Џејмс е ко-креатор на голем број серии во развој. Дипломиран на Универзитетот Јорк, Џејмс има освоено две награди за сценарист на WGC (2004 и 2005 година) и доби три номинации (2006, 2007, 2010 година). Тој исто така има добиено две номинации за Gemini award (2007 и 2004 година). Џејмс, исто така, придонесе за WireTap и This American Life, за Public Radio International.

## Наводи

## Надворешни врски

* 

Категорија:Живи луѓе
Категорија:Канадски сценаристи
Шели Скароу

**Шели Скароу** е канадски телевизиски продуцент и писател од Сарнија, Онтарио. Таа ја освои наградата на Здружението на писатели на Канада за нејзината работа на епизодата „Гордост“ во третата сезона на *[[Деграси: Следната генерација]]* (споделена со нејзиниот сопруг Џејмс Херст и Арон Мартин). Скароу е номинирана и за наградата Гемини. Таа е писателка на ТВ-шоуто *[[Да си Ерика]]*.

## Наводи


## Надворешни врски

* 

Категорија:Живи луѓе
Категорија:Канадски сценаристи
Архијереј

**Архијереј** () — највисокото ерархиско ниво во Православната црква.

Тој носи една од следните титули: епископ, митрополит, архиепископ или патријарх.

## Епархиски архијереј
Епархискиот архијереј во Македонската православна црква е непосреден поглавар на епархијата. Тој е главен претставник и управител на сиот црковно-духовен живот и црковен ред во епархијата. Својата црковно-архијерејска власт ја врши самостојно, а црковните самоуправни задачи во заедница со свештенството и народот.

Епархискиот архијереј има свој заменик кој го заменува во рамките на неговите овластувања.

### Избор
Епархиските и викарните архијереји ги избира Светиот архијерејски синод под претседателство на архиепископот. Изборот на архиепископ го врши Светиот архијерејски синод кога се присутни две третини од сите епархиски архијереи.

## Викарен архијереј
Покрај епархиските архијереи, има и викарни архијереи (викари). Тие се помошни архијереи кои му помагаат на епископот, митрополитот, архиепископот или патријархот во управувањето со епархијата. Тие добиваат почесна титула, обично по историска епископија. Викарните архијереи учествуваат во работата на архијерејскиот собор, обично без право на одлучување.

## Поврзано
* Викарен архијереј

## Наводи

Категорија:Православие
Последната лудост на Клер Дарлинг

**„Последната лудост на Клер Дарлинг“** (француски: *La Dernière Folie de Claire Darling*) – филм на режисерката Жили Бертучели (Julie Bertuccelli) од 2018 година. Режисерката е авторка и на сценариото, заедно со Марион Дусо (Marion Doussot) и со Мариет Десер (Mariette Désert). Филмот е снимен според романот „Последната гаражна распродажба на Фејт Бејс Дарлинг“. Главните улоги ги играат: Катрин Денев (Catherine Deneuve), Алис Таљони (Alice Taglioni) и Кјара Мастројани (Chiara Mastroianni).

## Синопсис
Едно утро, Клер (ја игра Денев) се буди со чувството дека тоа е нејзиниот последен ден во животот, па решава да го продаде целиот вреден имот. Кога толпата љубопитни соседи ќе започне да се бори за нејзините антиквитети, Клер наеднаш се присетува на својот трагичен и несреден живот. Во меѓувреме, една стара пријателка на Клер ја предупредува нејзината ќерка Мари дека мајка ѝ ги распродава своите работи. Иако веќе долго време не одржува контакти со мајка си, Мари се враќа за да ја запре распродажбата и да ја открие причината за мајчината одлука...

## Наводи

Категорија:Француски филмови
Категорија:Филмови од 2018 година
Категорија:Филмови на француски јазик
Категорија:Филмови на Жили Бертучели
Категорија:Филмови со Катрин Денев
Категорија:Филмови со Алис Таљони
Категорија:Филмови со Кјара Мастројани
Категорија:Филмови засновани на романи
Диверзанти (филм)

**„Диверзанти“** — југословенски филм од 1967 година, во режија на Хајрудин Крвавац. Главните улоги ги играат: Раде Марковиќ, Велимир Бата Живојиновиќ, Јован Јаниќијевиќ Бурдуш и Љубиша Самарџиќ. 

## Синопсис
Партизаните успешно чуваат една клисура, но германските авиони им претставуваат голема закана. Затоа, комунистите испраќаат осуммина во тешка мисија — да направат диверзија врз германскиот аеродром, но првичните планови драстично се менуваат...

## Наводи

Категорија:Југословенски филмови
Категорија:Црно-бели филмови
Категорија:Партизански филмови
Категорија:Филмови на Хајрудин Крвавац
Категорија:Филмови со Бата Живоиновиќ
Категорија:Филмови со Раде Марковиќ
Категорија:Филмови со Јован Јаниќијевиќ Бурдуш
Категорија:Филмови со Љубиша Самарџиќ
Категорија:Филмови чие дејствие се одвива во Босна
Категорија:Филмови со Заим Музаферија
Категорија:Филмови со Хусеин Чокиќ
Категорија:Филмови со Здравко Биоградлија
Категорија:Филмови со Растислав Јовиќ
Категорија:Филмови со Анка Зупанц
Категорија:Филмови со Јанез Врховец
Категорија:Филмови на српскохрватски јазик
Категорија:Филмови од 1967 година
Категорија:Филмови на Босна филм
Лина Брокдорф

мини|десно|Лина Брокдорф
**Лина Брокдорф** (;  - ) — малтешка авторка, драматург и радиоводителка.

## Ран живот
Брокдорф е родена во Сенглеа во семејството на Патрик и Мери Махони во 1930 година. Нејзиниот ран живот бил обележан со избувнувањето на Втората светска војна кога Брокдорф имал девет години. Нејзиното семејство кое се селело повеќе пати во текот на војната, живеејќи во различни локалитети како што се Биргу, Слиема, Дингли и Рабат.

## Образование
Раното образование на Брокдорф било прекинато со избувнувањето на војната, но кога војната завршила таа се вратила на училиште на инсистирање на нејзиниот татко. Сакала да продолжи со медицинска кариера, но нејзиното семејство не можело да си дозволи да ја испрати на Универзитетот и ја запишале на курс за обука за наставници без да ја информираат. Образованието го продолжила подоцна во животот, кога во 1991 година се запишала на едногодишен воведен курс по теологија, по што следела петгодишна диплома. Таа на крајот магистрирала по теологија и хуманистички науки во 2002 година на 72-годишна возраст 

## Кариера
Професорската кариера на Брокдорф започнала во државното основно училиште, но таа престана да предава за да ги одгледа своите четири деца. Во тоа време, се фокусирала на нејзиното пишување. Подоцна ја продолжила својата кариера на колеџот Сент Алојсиус како професор по англиски јазик. Служела како член на советот на Л-Академја тал-Малти помеѓу 2004 и 2005 година и останала член на академијата. Таа исто така била претседател на *Малтешко книжевно друштво* осум години и е член на *Здружение на Малтешки поети.*  Лина Брокдорф била наградена со златен медал на годишна церемонија на која им се оддава почест на луѓето кои ја збогатиле малтешката литература и познавањето на малтешкиот јазик.

## Списи
Брокдорф почнала да пишува на 17-годишна возраст додека учела на колеџот за обука на наставници, каде што професорот Џозеф Аквилина ги поттикнувал своите ученици да пишуваат раскази или есеи за емитување на радио. Таа била многу плодна во текот на следните децении, пишувајќи и продуцирајќи неколку програми што биле емитувани на Редифузија во текот на 1950-тите и 1960-тите, вклучувајќи ги и *Создавање меѓу нас, Пред огледало, Половина час заедно и Магија во кујната*.

Брокдорф напишала неколку радио драми, вклучувајќи го и *Ил-Фкајар т'Асиси* . Некои од нејзините дела биле емитувани и на австралиското радио.

Во текот на нејзината кариера напишала дури шест антологии, дванаесет романи и над 340 новели. Таа, исто така, напишала автобиографија за нејзиното искуство од Втората светска војна наречена *Серенади среде сирените*, која била наградена како *најдобар роман - белетристика* од Националниот совет за книги на Малта во 2004 година. Исто така, подоцна бил серијализиран и емитуван на различни радио станици. Била наградена со златен медал на *Малтешко книжевно друштво*.

## Наводи

## Надворешни врски
* Напис за наградувањето на Брокдорф 

Категорија:Малтешки писатели
Келбет Нургазина

**Келбет Нургазина** (родена на 8 јули 1986 година) е џудистка од Казахстан.

Таа освоила бронзен медал во екстра-лесна категорија (48 кг) категорија на Азиските игри 2006 година, откако ја победила Герелтуја Ерднечимег од Монголија во мечот за бронзениот медал.

Таа моментално живее во Караганда.

## Надворешни врски

* Профил на Азиските игри 2006 година
Категорија:Живи луѓе
Категорија:Родени во 1986 година
Категорија:Казахстански спортисти
Берна Гезбаши

**Berna Gözbaşı** е турска бизнисменка и спортски директор. Таа била првата жена претседателка на фудбалскиот клуб Кајзериспор, кој игра во сениорската машка лига на Турција.

## Биографија
1974 година - Берна Ѓозбаши е родена од татко ситен офицер и мајка учителка во Гелиболу, провинција Чанаккале, Турција. Се школувала за деловна администрација на англиски јазик на Универзитетот Докуз Ејлул во Измир, а дипломирала во 1996 година

Таа има две ќерки.

## Деловна кариера
Gözbaşı ја започнала својата професионална кариера како менаџер за извоз во индустријата за цинк-оловно метал „Çinkır“ во Кајсери . Во 2001 година, таа го основа својот прв бизнис, BRN Consulting and Foreign Trade Ltd., откако студираше меѓународни финансии, Мета Трејд, фјучерси и опции на Лондонската берза за метали . Помеѓу 2001 и 2006 година, таа им помогнала на многу мали и средни претпријатија кои влегуваат во извозниот бизнис на Блискиот Исток, Источна Африка и Западна Африка . Во 2006 година, таа ја основаше компанијата BRN Bed за производство на душеци и подлоги за кревети . Таа ги извезуваше своите производи во повеќе од 60 земји на пет континенти и беше наведена како пример за младите претприемачи .

Во 2011 година, Gözbaşı била прогласена за еден од десетте „Најуспешни претприемачи“ од страна на Европските бизнис награди и ја добила наградата *Ruban d'Honneur* . Нејзината компанија беше наведена во 2012 година како една од 25-те „најбрзорастечки компании“ од Унијата на комори и берзи на Турција (TOBB) и „All World Network – Turkey“ на Универзитетот Харвард .

Таа е првата жена членка на Индустриската комора на Кајсери.

## Спортска кариера
За време на нејзината младост, Gözbaşı била активен кошаркар. Таа била примена во одборот на директори на Кајзериспор, а подоцна стана и потпретседател.

Ерол Бедир, клупскиот претседател на Кајзериспор, кој игра во турската машка лига на највисоко ниво на Супер лига, поднесе оставка на 6 октомври 2019 година, по барање на почесниот претседател на клубот Мехмет Ожасеки .  По три години во одборот на клубот,  Ѓозбаши беше избран за претседател на фудбалскиот клуб со поддршка на локалните политички лидери, поранешни владини министри, лидери на невладини организации и претседателот на ТОББ М. Рифат Хисарџиклиоглу .   Гозбаши коментираше за нејзиното претседателствување дека „столчето немаше да и биде понудено доколку тимот не беше на дното на првенствената табела“.  Таа ја изрази својата решеност да ја подобри ситуацијата на клубот во сезоната 2019-2020 во Супер Лига со донесување одлуки порано.  По оставката на претседателот Ерол Бедир во 2019 година, таа беше избрана за претседател на Вонредното генерално собрание  и стана првиот претседател на женски фудбалски клуб во историјата на Супер лигата. Таа беше реизбрана на оваа функција во 2021 година 

Гезбаши е првата жена претседателка на турски машки фудбалски клуб кој игра во највисоката лига на земјата.

## Наводи

Категорија:Родени во 1974 година
Категорија:Турски стопанственици
Категорија:Живи луѓе
Категорија:Статии со извори на турски (tr)
Џејда Сунгур

**Џејда Сунгур**, позната и како **Кирмизли Кадин,** е турски академик и активист.

## Живот
Сунгур била родена во 1986 година. По завршувањето на нејзиното дипломирање за урбанистичко планирање, таа започнала да работи како истражувачки асистент на Техничкиот универзитет во Истанбул.

### Случај на полициска бруталност
Во мај 2013 година, учествувала на протестите во паркот Гези во Истанбул како бунтовник и волонтер за прва помош. За време на демонстрациите, била нападната од полицаец по име Фатих Зенгин. Кога фото-новинарот од Ројтерс - Осман Орсал - го фотографирал моментот кога Сунгур била предмет на полициска бруталност, предизвикало огромна реакција и во турската и во меѓународната јавност. Потоа станала симбол на протестите. Зенгин бил тужен од обвинителите кои намерно извршиле притисок за тригодишна затворска казна за употреба на непропорционална сила против цивили. Сунгур пред судот се изјаснила дека „доколку обвинетиот имаше оружје, ќе ме убиеше како што друг полицаец го уби Етем Сарисулук “. По една година, судењето било завршено и Зенгни бил осуден да засади 600 садници поради тоа што испрскал солзавец од непосредна близина и ја злоупотребил својата моќ. Исто така, била отфрлена уште една тужба поднесена против Сунгур под обвинение за „поттикнување на јавноста да не го почитува законот“.

## Во популарната култура

### Книги

* Турско-италијанскиот филмски режисер Ферзан Озпетек напиша книга инспирирајќи се од дискурсите и сликата на „Жената во црвено“.
* Ѓурсел Ончу, кој бил актуелен уредник на списанието „Тарих“ затворено за време на протестите во Гези, ја напишал книгата „Јашаркен Јазилан Тарих“, а како насловна слика била искористена слика на Џејда Сунгур и полицаецот.

### Списанија

* Културното списание „ Пијауи “ во центарот на Бразил дало илустрација во која се опишува „Жената во црвено“ која го држи знамето на Бразил како насловна слика на изданието од јули 2013 година како одговор на јавните бунтови во Бразил во исто време со протестите на Гези. Исто така, хаштагот „#direngezi“ на дното на корицата.
* Турскиот хумористичен магазин  „Пинген“ ја прикажало „Жената во црвено“ како прска со солзавец кон полицаец како насловна слика на изданието од јули 2013 година и објавило натпис дека „Демонстрантите ја нападнаа полицијата!“ . Ова дело било прикажано меѓу „најкреативните насловни страници на списанијата за хумор во 2013 година“.

## Наводи

Категорија:Полициска бруталност во Турција
Категорија:Родени во 1986 година
Категорија:Живи луѓе
Асуман Оздаглар

**Асуман „Асу“ Оздаглар** (родена на 16 декември 1974 година)  е турски академик .

## Ран живот
Таа е родена во семејството на Исмаил Оздаглар и Захиде Оздаглар на 16 декември 1974 година. Нејзиниот татко Исмаил Оздаглар бил поранешен државен министер, помеѓу 13 декември 1983 и 15 јануари 1985 година во 45-та влада на Турција, каде бил осуден и затворен за злоупотреба на министерските овластувања.

## Кариера
Оздаглар студирала на отсекот за електротехника наБлискоисточен технички универзитет во Анкара и дипломирала во 1996 година. Потоа ги продолжила студиите на Технолошкиот институт во Масачусетс (МИТ) во САД и докторирала во 2003 година. Работела како доцент (2003), вонреден професор (2008) и професор (2012) на истиот универзитет. Нејзините истражувачки области вклучувале нелинеарна и конвексна оптимизација, теорија на игри, социјални и економски мрежи, методи за дистрибуирана оптимизација и оптимизација и контрола на мрежата. Во 2017 година, била именувана за нов шеф на Одделот за електротехника и компјутерски науки на МИТ. Нејзината претходничка Ананта Чандракасан за нејзе кажала: *„Професорката Оздаглар е инспиративен истражувач и се појави како вистински лидер во областа на теоријата и алгоритмите за оптимизација, теоријата на игри и мрежите“.*  Нејзината работа, исто така, придонела за проучување на адаптивната динамика на теоријата на игри и вовела алтернативни пристапи кон мрежните игри.

## Личен живот
Асуман Оздаглар е во брак со економистот Дарон Ачемоглу.

## Наводи

## Надворешни врски

* https://asu.mit.edu/

Категорија:Родени во 1974 година
Категорија:Академици од Турција
Чета Шевалие

**Хенриета Чета Шевалиер** МБИ (2 април 1901 &ndash; 9 јули 1973 година), Малтежанка од британско националност, жител во Рим, била критичен дел во мрежата „Линија за бегство од Рим “ на монсињор Хју О'Флаерти која дејствувала во Ватикан за време на Втората светска војна. Нејзиниот стан на третиот кат на Виа Империја бил користен како складиште за намирници и за сместување на бегалците кои бегале од фашистичките режими во Европа. Таа во организацијата била позната како „Госпоѓа. М." Потеклото на нејзиниот *[[псевдоним]]* -&nbsp;дали ова било референца за нејзиниот роден остров Малта, моминското презиме на нејзината мајка или друг фактор - не е познато.

## Живот
Шевалие е родена како **Хенриета Скери** од Емануел Скери и неговата сопруга Марија, моминско Мамо во Слиема, Малта. Таа се омажила за Томас Шевалие на 15 мај 1920 година во црквата Пресвета Богородица во Слиема. Двојката живеела во Рим, каде што г-дин Шевалие работел како агент за британската туристичка компанија Томас Кук и Санс, и имале неколку деца. По смртта на нејзиниот сопруг и затворањето на еден од нејзините синови во 1939 година, британската вдовица се нашла заглавена во фашистичката држава на Мусолини и одговорна за благосостојбата на нејзините деца и постарата мајка. Регрутирана во мрежата на О'Флаерти, Шевалие во суштина му дала на О'Флаерти *карт бланш* да го користи нејзиниот стан како магацин и безбедна куќа за луѓето кои бегаат од фашизмот. И покрај неколкуте проблеми и фактот дека биле под постојан надзор од страна на Хитлеровите *Служба за безбедност*, Шевалие и нејзиното семејство ги продолжиле своите тајни активности под постојан ризик од смрт додека не биле евакуирани од мрежата на О'Флаерти еден по еден до фармата на периферијата на градот каде што го живееле остатокот од војната криејќи се.

Во 1945 година, Шевалие била наградена со медал на Британската империја (БЕМ) за нејзините извонредни напори да им понуди засолниште на оние на кои им е потребно.  Нејзините напори се заслужни за директно помагање на 4.000 луѓе за време на војната.

Шевалие починала во родната Малта на 9 јули 1973 година и е погребана на гробиштата Санта Марија Адолората. Спомен-градина е засадена во нејзина чест во Музејот за воздухопловство на Малта и била отворена на 24 ноември 2012 година.

## Наводи

## Надворешни врски

*  – includes a photograph of her grave and headstone

Категорија:Римокатолички христијани од Велика Британија
Категорија:Починати во 1973 година
Категорија:Родени во 1901 година
Категорија:Луѓе од Малта
Жан Залески

мини|Фотографија од изложбата во 2019 година во Валета, Малта на жени уметници од Малта или поврзаности со Малта. Оваа слика е приказ на монитор (музејски плакат) кој ги опишува уметникот и уметничкото дело -- „Ненасловена (од Малта: Спомени и истражувања 1989-2001)“ 2002 година, мешана техника на дрво.
**Жан Залески** (роденa **Жан Бусутил**, исто така познатa како **Жан Бусутил Залески** ; Биркиркара, Малта (11 април 1920 година - 2 мај 2010 година) била уметник од Малта која го поминала најголемиот дел од својот возрасен живот во Соединетите држави. Нејзините дела се појавиле на неколку изложби во САД и Малта.

## Биографија
Жан Бусутил е родена во Биркиркара, на 11 април 1920 година) најмладата од 11-те деца. На 8-годишна возраст заедно со семејството емигрирала во САД.

## Образование и награди
Залески студирала како уметник во Соединетите Американски Држави на Мур колеџот за уметност и дизајн во Филаделфија, а во Њујорк на Институтот Прат, Факултетот за дизајн Парсонс и Лигата на студенти по уметност. Во 1986 година ја добила наградата Сузан Б. Ентони во областа на сликарството од Националната организација за жени и била поканета од претседателот Џими Картер во Белата куќа како дел од делегација од пет жени уметници во 1975 година. 

## Дела
Слики од Залески биле претставени на изложби за време на нејзиниот живот и по нејзината смрт.

Освен уметнички изложби, нејзините дела се појавувале и во книги. Овие публикации спаѓаат во две категории: илустрации и книги за уметници, честопати комбинирајќи ги обете. Тие вклучуваат „Кова/линии“. 1982. . со песни од Едвин Хониг, која се состои од лента формирана од 2 споени листови, превиткана во стилот на хармоника за да формира 22 страници од секоја страна. Оваа уметничка книга е дизајнирана на таков начин што може да се гледа или како обичен распослан лист од две страници или како расклопена целина.

Крилести духови: 24 современи американски поети. 1995. ., уредена од Ф. Д. Рив, е илустрирана со колажни слики од Залески.

## Наводи

## Надворешни врски
https://www.macdowell.org/artists/jean-zaleski

Категорија:Починати во 2010 година
Категорија:Родени во 1920 година
Категорија:Уметници од Малта
Категорија:Американски уметници
Адина Тутулан- Сотропа

**Адина Тутутлан-Сотропа** (родена на 19 август 1969 година во Сибиу) е романска биатлонка. Таа се натпреварувала на Зимските олимписки игри 1992 и Зимските олимписки игри 1994 година. Исто така, се натпреварувала во три скијачки настани на Зимските олимписки игри 1988 година.
Категорија:Живи луѓе
Категорија:Родени во 1969 година
Категорија:Романски спортисти
Свеќи до Сонцето

***Свеќи до Сонцето*** — првата долгометражна драма напишана од Тенеси Вилијамс што била продуцирана. Во 1939 година *, „Свеќи до сонцето“* била една од 4-те едночинки што тој ги поднесол на драмскиот натпревар на Групацијата на њујоршките театри, освојувајќи ја наградата од 100 долари. Претставата е сместена во околината на Ред Хилс во Алабама во гратче за ископ на јаглен. Приказната се занимава со борбата на рударите да образуваат синдикат, а истовремено ги истакнува тешките животи на нивните семејства. Критичарот од весникот St. Louis Star-Times, Рид Хајндс ја опишал драмата како „сериозно и истражувачко испитување на одредена општествена стварност поставена во човечки и драматични услови“. Таа била првично изведена на 18 март 1937 година од страна на „The Mummers“, општествено свесна и полупрофесионална театарска трупа во Сент Луис, Мисури каде што била отворена за одлични критики.

## Наводи

Категорија:Драми од Тенеси Вилијамс
Категорија:Драми од 1937 година
Категорија:Драми со дејство во 1930-тите години
Категорија:Драми со дејство во Алабама
Смртта на господинот Голужа (филм)

**„Смртта на господинот Голужа“** (српски: *Смрт господина Голуже*) — филм на режисерот Живко Николиќ од 1982 година. Филмот е заснован врз истоимената новела на Бранимир Шќепановиќ. Главната улога ја игра Љубиша Самарџиќ, а покрај него, во филмот настапуваат и Савина Гершак, Боро Беговиќ и Весна Пеќанац.

## Синопсис
Осамениот господин Голужа првпат во животот заминува на море. Патем, него го ограбуваат и тој е принуден да преспие во еден хотел. Во малото гратче владеат интригите, зависта и омразата, а неговото доаѓање предизвикува љубопитност и различни претпоставки. Притиснат од прашањата на мештаните, тој случајно изјавува дека го избрал нивниот град за во него да изврши самоубиство. Жителите на градот се воодушевени од неговата одлука и прават сè да му ги разубават последните денови. Тој ужива во покажаното гостопримство и стекнува самодоверба, но не сфаќа дека станал жртва на сплетките на таа расипана средина. Опијанет од популарноста, господинот Голужа тоне сè подлабоко во лаги. На крајот, кога ќе доживее голема љубов, тој не може повеќе да се спротивстави ниту на себеси ниту на околината.

## Наводи

Категорија:Југословенски филмови
Категорија:Чехословачки филмови
Категорија:Филмови на ЦФС Кошутњак
Категорија:Филмови на Авала филм
Категорија:Филмови на српскохрватски јазик
Категорија:Филмови на Живко Николиќ
Категорија: Филмови со Заим Музаферија
Категорија: Филмови со Весна Пеќанац
Категорија:Филмови со Љубиша Самарџиќ
Категорија:Филмови со Савина Гершак
Категорија:Филмови со Боро Беговиќ
Категорија:Филмови од 1982 година
Категорија:Филмови засновани на книги
Бегалски вид

***Бегалски вид*** ― драма од 1937 година напишана од Тенеси Вилијамс. Претставата потсетува на претстава од времето на депресијата на Клифорд Одетс. Дејството се одвива во преспивница во Ту Риверс, Мисисипи во текот на деновите што опаѓаат во 1936 година, бидејќи Новата 1937 година е неизбежна. Претставата прикажува осамен службеник, кој го надгледува хотелот во кој се сместени збир на алкохоличари губитници и бунтовен студент. Сопственикот на хотелот е опсесивен Евреин. Службеникот се спријателува со гангстер во бегство, Тери Меган, кој тврди дека е жртва на корумпираниот општестен систем. Тој претставува надеж за хотелскиот службеник.

## Критики

* 

Категорија:Драми од Тенеси Вилијамс
Категорија:Драми од 1937 година
Категорија:Драми со дејство во Алабама
Аутодафе (драма)

***Аутодафе*** (изворно: *Auto-da-Fé*) ― едночинскa драма од 1941 година на Тенеси Вилијамс. Заплетот се однесува на младата поштенска работничка, Елои, чија сексуалност е потисната од една строго моралистичка мајка.

## Наводи

Категорија:Драми од Тенеси Вилијамс
Категорија:Драми од 1941 година
Млечниот воз повеќе не застанува овде

***Млечниот воз повеќе не застанува овде*** (англиски:  *The Milk Train Doesn't Stop Here Anymore*) ― драма во пролог и шест сцени од 1963 година, напишана од Тенеси Вилијамс. Тој му рекол на Џон Груен во 1965 година дека тоа е „претставата на која работев најдолго“, и првично ја извел верзијата за време на Фестивалот на двата света во Сполето, Италија, во јули 1962 година. Неговата прва продукција во Соединетите Држави била во јануари 1963 година на Бродвеј во Моросковиот театар, со Хермиона Бадли во главната улога. Освртите на претставата биле лоши, иако штрајкот на весникот ги спречилда стигнат до публиката; претставата имала само 69 изведби.

Вилијамс го ревидирал сценариото за втора продукција, давајќи му рамка за кабуки, со двајца глумци кои играат сценски работници кои ја коментираат претставата како што се случува. Оваа нова продукција била отворена на 1 јануари 1964 година во Театарот „Брукс Аткинсон“ под раководство на Тони Ричардсон. Во него глумела Талула Банкхед (делот првично бил напишан и бил лабаво заснован на Банхед) и Таб Хантер, со Маријан Селдес. Била одржана во само пет изведби откако повторно добила многу лоши известувања. Обновената изведба од 2011 година, во која глуми Олимпија Дукакис, била режирана од Мајкл Вилсон.

Во 1968 година, претставата била приспособена од Вилијамс во филмот *Бум!*, со Елизабет Тејлор и Ричард Бартон заедно во главните улоги, а во режија на Џозеф Лоси. Филмот бил катастрофален потфат за двете ѕвезди.

## Синопсис
Претставата е сместена во Италија и се посветува на , богатата жена, г-ѓа Флора Гофорт која е при умирање, која фаќа млад човек, Кристофер Фландерс, како наводно навлегува во нејзиниот имот. Дијалогот меѓу двајцата сочинува голем дел од драмата. Како лик, г-ѓа. Гофорт е во положба каде според традициите на класичната драма би можела да биде стоик, но таа намерно ги отфрла утешите на филозофијата и наместо тоа избира да ги афирмира еротизмот и мистицизмот. Г-ца Гофорт умира на крајот од претставата откако ги даде овие афирмации како нејзина дефинитивна изјава за Животот.

## Наводи

## Надворешни врски

* ​

Категорија:Драми од Тенеси Вилијамс
Категорија:Драми со дејство во Италија
Категорија:Соединетодржавски драми приспособени во филмови
Категорија:Драми од 1963 година
Градислав

**Градислав** (, ;  1325–1352) бил српски магнат во служба на Стефан Урош III Дечански (в. 1321-1331) и Стефан Душан (в. 1331-1355), со титули *[[војвода]]*, *[[казнец]]*, и *[[тепчија]]* (од кои последните две биле финансиски функции).  Градислав ги предводел српските војски кои се бореле против Османлиите во Битката кај Димотика во октомври 1352. Битката се водела помеѓу сојузниците на двајца византиски императори, Јован V Палеолог и Јован VI Кантакузин, и била првата поголема битка на Османлиите на европско тло, која завршила со нивна победа.  Грчките извори зборуваат за Градислав како „еден од најугледните меѓу Трибалите [Србите]“.

## Наводи

### Извори

*

Категорија:Луѓе од Кралство Србија (среден век)